I ''Accentuered og Raisonnered Grammatica'' ([[1747]]) gav Høysgaard den første indgående [[Fonetik|fonetiske]] beskrivelse af ordtyperne i dansk, inddelt efter åndelav, dvs. kort/lang [[Vokal (sprog)|vokal]] og forekomst af [[Stød (lingvistik)|stød]]. Et andet hovedværk er ''Methodisk Forsøg til en Fuldstændig Dansk [[Syntaks|Syntax]]'' ([[1752]]), der ganske vist ikke behandler sætningsbygningen, men udførligt [[analyse]]rer betydningsforholdet mellem forbindelser af grammatisk styrende og styrede ord. Med sine originale iagttagelser var Høysgaard forud for sin tid, men blev først langt senere værdsat efter fortjeneste.
Personbillede_savnes Litteratur Sprogforskning Historie Humaniora